Cuneiform Tablet Kt 94/k 1462 (AKT 6d 850)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-me-a-nu šu-lá-ba-an ku-ku-lá-num MAŠKIM ša šu-lá-ba-an DU₁₀-a-šùr ù MAŠKIM-ṣú a-na É i-na-aḫ-DINGIR e-ru-bu-ma ṭup-pì ta-ma-lá-ki lu-qú-tí ù ta-aḫ-sí-sà-tim ù na-áš-pè-ra-tim ša i-na-aḫ-DINGIR ša a-ṣé-er šu-lá-ba-an a-na bu-ru-uš-ḫa-dim a-dí lu-qú-tí-šu uš-té-bi₄-lu-šu-ni lu ṭup-pè lu ta-aḫ-sí-sà-tim ša a-ḫi-ú-tim ṭup-pè-e il₅-ta-mu-du-ma um-ma um-me-a-nu-ma mu-ta-tim ša šu-lá-ba-an ša iš-tù pu-ru-uš-ḫa-dim MAN-a-šur ku-nu-ku ša ki-ma um-me-a-ni ú šu-lá-ba-an mu-ta-tí ú-šé-ṣí-ú-ni ku-nu-ki ša šu-lá-ba-an ú ša ki um-me-a-ni um-me-a-nu ú-dí-ú-ma ù ta-ma-lá-ki ku-nu-ki ša ki-ma um-me-a-ni um-me-a-nu ú-dí-ú-ma ṭup-pè-e ib-ri-ú-ma um-ma i-na-aḫ-DINGIR-ma KÙ.BABBAR a-nim ší-im AN.NA-ki a-lá-qé-šu um-ma um-me-a-nu-ma KÙ.BABBAR-áp-kà ma-lá i-NIM tap-pá-ú-ni nam-ú-dum lá-šu a-dí 3 u₄-me lu né-ru-ba-ma lu ni-iz-ku um-ma MAN-a-šùr-ma ù MAŠKIM-ṣú-ma 7 ma-na KÙ.BABBAR i li-bi₄ ri-ik-sí-im na-dí ša ša-at-{d}IM a-ḫa-tí-a ša-at-{d}IM DAM.GÀR ri-ik-sà-am dí-na-nim um-ma i-na-aḫ-DINGIR-ma ù MAŠKIM ša šu-lá-ba-an-ma mì-ma ri-ik-sà-am ša DAM.GÀR né-nu ú-lá ni-ik-lá ri-kà-as DAM.GÀR le-qé um-ma um-me-a-nu šu-lá-ba-an-ma a-na MAN-a-šùr-ma iš-tí-ni zu-ku-ma ú ri-ik-sà-am nu-<big_gap>-tí ú-šé-ṣí-ú-ni-ma a-ṣé-er <gap> ku-nu-tí <gap> a-šu-mì <gap> ša ki-ma um-me-a-ni <gap> ma <gap> a-šur-ta-ak-lá-ku ú be-lá-núm ik-nu-ku um <gap> ta ma <gap> na a-šur-tak-lá-ku be-lá-nim ù ku-ku-lá-nim e-ta-ru <gap>-lá ší nu-<gap> ik-nu-ku-ma a-na i-na-aḫ-DINGIR mu-ta-tim ú ṭup-pì ta-ma-lá-ki ip-qí-du